
Euharistie, imagine, compoziţie. E o matrice bazată pe trei noţiuni al căror 
înţeles şi mesaj apare concomitent în variate realizări iconografice creştine. 

Arta acestora, unitară în esenţă şi diversă în aspectele ei vizuale din Est sau 
din Vest îşi află sursa în Vechiul şi Noul Testament ca şi în tradiţiile Bisericii. 
Constientizäm astfel că, în decursul timpului, transpunerea scrierilor în imagini 
a înlesnit credincioşilor perceperea şi înţelegerea mai profundă a ritualurilor 
ecleziale. 

Euharistie, imagine, compoziție. Vom expune mai întâi o definire succintă 
a lor pentru ca fiecare să putem încerca a ne imagina cum se creează acea tră- 
sătură a unor legături care, în final, oferă opera de artă religioasă, şi către privi- 
rea noastră contemplativă nu numai spre trăirea în credinţă. Astfel, aflând me- 
sajul transcendent, căutăm a înţelege şi câte ceva din acel efort omenesc de a 
fi exprimat respectivul mesaj prin forme de redare vizuală cât mai adecvate. 

E o invitaţie de a vedea în cuvinte, imagini, în imagini, cuvinte şi în relațiile 
ce le structurează ansamblul, truda căutărilor compoziționale. 

Euharistie, imagine, compoziţie. Un drum al rememorärilor şi al întelesu- 
rilor desprinse din ele, o punte perpetuă între trecut şi viitor, ştiind că orice pre- 
zent e dator permanent să-şi amintească dar şi să anticipe. Deci, să-şi caute ră- 
dăcinile şi să-şi prefigureze fructele seminţelor care vor rodi doar dacă se vor 
ancora şi transforma la rândul lor, în rădăcini. 


Euharistia sau Sfânta Împărtăşanie este una dintre cele şapte taine (sacra- 
mente) ale creştinismului, instituită de lisus Hristos la Cina cea de Taină. 
Luând pâine şi binecuvântând, Mântuitorul a frânt-o şi dând-o ucenicilor a 
zis: „Luaţi, mâncaţi, acesta este Trupul meu, care se frânge pentru voi... 
Aceasta să faceţi spre pomenirea Mea” (Lc 22,19; 1Cor 11,24). Dând şi vin 
ucenicilor a zis: „Acest pahar este Testamentul cel Nou, întru Sângele Meu 
care se varsă pentru voi” (Le 22,20). 


! Ioan MIRCEA, Dicţionar al Noului Testament, IBMBOR, Bucureşti 1995. 

Să ne amintim că atât pâinea cât şi vinul, ca rezultate ale unor transformări, 
au la originea lor, seminţe. Acestea pot fi considerate un fel de matrici, care, 
prin autosacrificiu renasc în continuitatea ce o determină. Ulterior aceleaşi da- 
ruri de la Cina cea de Taină, pâinea şi vinul, sunt date credincioşilor, Taina 
Sfintei Împărtăşiri prefăcându-le prin Duhul Sfânt „în trupul şi sângele Domnu- 
lui în timpul rugăciunii preotului şi a comunității”. Astfel, prin jertfa sa, Iisus 
Hristos ajunge la fiecare din cei care îl primesc, reunindu-i în credinţă. 

„Rugăciune de mulţumire”, Euharistia este taină fundamentală a crestinis- 
mului căci 


indică împărtăşirea de cele spirituale şi cereşti din învăţăturile mântuitoare, 
harul şi darurile Sfântului Duh, până la împărtăşirea cu Sfintele Taine şi cu 
Hristos euharistic etc. Sfântul apostol Pavel foloseşte termenul acesta cel mai 
mult şi în expresii diferite. Sfântul evanghelist Luca aminteşte cele patru ele- 
mente ale cultului primar spunând: „Şi ei stăruiau în învăţătura apostolilor şi 
în împărtăşire, în frângerea pâinii şi în rugăciuni” (Fap 2,42). Centrul acestui 
cult era „împărtăşirea” care, pe lângă harul ei deosebit, contribuia la înfrätirea 
sau unitatea şi solidaritatea tuturor membrilor Bisericii, care se simțeau „ini- 
mă şi un suflet” (Fap 4,32) în acelaşi Duh. Taina Sfintei Euharistii, jertfă 
nesângeroasă, repetă jertfa sângeroasă a Domnului de pe Cruce. În jertfa eu- 
haristică de pe Sfânta Masă, Mântuitorul Hristos este pururea prezent şi real, 
cu trupul cu care s-a născut, a pătimit, a înviat şi s-a înălţat la cer. 
Eficacitatea acestei Taine asupra celor ce au primit mai întâi Taina Botezului 
şi a Mirungerii, iar la cei maturi, şi a Pocäintei (Spovedaniei), este arătată de 
Mântuitorul însuşi: „Cel ce mănâncă Trupul Meu şi bea Sângele Meu (în 
Sfânta Împărtăşanie sau Euharistie), are o viaţă veşnică şi Eu îl voi învia în 
ziua cea de apoi” (In 6,54). Prin ea, (prin Taina Sfintei Euharistii), ne încor- 
porăm deplin Bisericii şi devenim concorporali cu Hristos, Care ne hrăneşte 
şi sălăşluieşte în noi”. 


În arta paleocreştină Euharistia este întâlnită ca fiind reprezentată prin forme 
simplificate şi simbolice: viţa de vie, pâinea, peştii. Tot din vechime, în cata- 
combe sau în diferite mausolee, aflăm unele scene care îl reprezintă pe lisus 
Hristos ca fiind înconjurat de apostoli, la masă, deşi nu se poate spune că este 
vorba despre Cina cea de Taină. 

Euharistia poate fi considerată ca un ax, atât pentru Noul cât şi pentru Ve- 
chiul Testament. Prefigurări ale jertfei Mântuitorului întâlnim în Vechiul 


? Joan MIRCEA, Dicţionar al Noului Testament. 
3 loan MIRCEA, Dicţionar al Noului Testament. 

Testament, în jertfa lui Abel şi în jertfa lui Melchisedec ori în jertfa lui Abra- 
ham şi chiar după unele consideraţii şi în Rugul lui Moise. 

Din Noul Testament şi tradiţia Bisericii aflăm scenele reprezentând mo- 
mente anterioare şi ulterioare Cinei de Taină, majoritatea cu minuni şi semni- 
ficatia de dăruire; Înmulțirea pâinilor şi peştilor ca şi Preschimbarea apei în vin 
la Nunta din Cana Galileii, Spălarea picioarelor apostolilor, Împărtăşirea apos- 
tolilor... 

Reprezentări vizuale diferenţiate stilistic mai sunt în Estul şi Vestul Europei 
şi pentru Patimile Mântuitorului (Sărutul lui Iuda, Rugăciunea din grădina 
Ghetsemani, Judecata lui Isus Hristos, Drumul Calvarului ş.a., scene anterioare 
Răstignirii. Această jertfă supremă (care explică cuvintele adresate apostolilor 
de către lisus Hristos cu destul timp înainte de petrecerea faptelor), aminteşte 
credincioşilor la fiecare împărtăşanie a lor, că ea, jertfa, este o dăruire de sine 
a Mântuitorului, prefigurată prin pâinea şi vinul dăruite la Cina cea de taină. 
Astfel, nici un moment biblic nu mai este punctual, ci se leagă de celelalte, 
şirul format explicând şi sensul de derivare şi continuitate al programului ico- 
nografic vizualizat în bisericile răsăritene. 

Evoluţia şi desfăşurarea reprezentărilor prin imagini ale Euharistiei se pot 
observa într-un parcurs relativ îndelungat, de la reperele simbolice ale artei 
paleocreştine până la aspecte vizuale din ce în ce mai complexe şi variate; 
diversele perioade ale Artei bizantine şi evului mediu, Renaşterea, Barocul, 
Neoclasicismul ş.a., aduc până în zilele noastre o bogăţie de stiluri şi modalităţi 
vizuale care permanentizează Euharistia ca principiu diriguitor. În plus, prin 
Taina Sfintei Împärtäsanii, artistul ce-şi propune să reprezinte o tematică bi- 
blică, primeşte acea energie stimulatoare care-i instaurează o benefică stare de 
echilibru şi armonie, indiferent de vicisitudinile unui context sau altul. Iconarul 
întâi se roagă şi se împărtăşeşte şi apoi, cu sufletul plin de cele sfinte, purcede 
la realizarea imaginii. 

Provenind din latinescul imago — reprezentare, noţiunea de imagine apare 
definită drept „decupaj concret al experienţei sensibile actuale sau actualizate, 
investit cu noi semnificaţii, primite mai ales de la forma plană (topologică) sau 
în spaţiu (tensională) pe care o creează un anumit artist, pictor desenator, 
sculptor etc. Este vorba aici de imaginea receptată de privitor şi de felul cum 
acesta o înţelege şi o simte la un moment sau altul, în funcţie de acumulările 
ideatice, de cunoştinţele dobândite dar şi de trăirile proprii. 

Aceeaşi imagine poate fi privită diferit pe parcursul înaintării în vârstă, mai 
ales în registrul laic, în cel religios ea trebuind să susţină permanent prin aspect, 
prin felul structurării sale, sensul temei sau subiectului vizualizat. Astfel 

„hrănită de gândirea plastică”, imaginea este sinonimă şi cu iconicul, „con- 
figuratia, forma totală, viziunea” propusă de cel care o realizează. În acest sens 
ea poate fi şi „produsul exclusiv al imaginarului, al fanteziei, fără concursul 
memoriei" nu numai vedere sau prelucrare a realităţii. „A spune că imaginea 
este întotdeauna imagine a ceva, nu înseamnă a spune că imaginea este repro- 
ducerea unui lucru, copia sau facsimilul său”. Deci, în artele vizuale, „deose- 
bită de obiect şi de motiv, imaginea figurativă este produsul calculat, voit, al 
unei organizări materiale şi în acelaşi timp intelectuale a câmpului figurativ. Ea 
nu se identifică cu semnele folosite pentru a o fixa pe un suport, ea este în ima- 
ginar, constelantă şi în acelaşi timp structurantă, întrupând produsele semnifi- 
cative ale unei activităţi mentale în devenire”; această situaţie, existentă şi în 
arta religioasă, relevă că „de fapt”, termenul de imagine desemnează realităţi 
diverse. 

Referindu-ne exclusiv la planul picturii, nu trebuie să confundăm imaginea 
mentală formată în spiritul artistului şi transmisă mai mult sau mai puţin intactă 
spiritului spectatorului — cu imaginea figurativă. 

Aceasta din urmă are caracterul unei vehicul; ea este, ca să spunem aşa, un 
releu între spiritul pictorului şi cel al spectatorului. Imaginea este alcătuită din 
numeroase elemente care corespund unor grade diferite de realitate; prin defi- 
nitie, aceste elemente sunt susceptibile să intre în multiple combinaţii unele cu 
altele, de unde rezultă că numărul interpretărilor adevărate ale imaginii este 
nedeterminat. Imaginile constituie unul din sistemele mentale, şi în acelaşi timp 
generatoare de opere — în care putem distinge urmele gândirii în act. Prin opera 
de artă nu descoperim niciodată un decupaj stabil al universului, nu ne aflăm 
la același nivel cu Natura, ci cu Spiritul omului”. 

„Întemeindu-ne pe tot ceea ce a agonisit de-a lungul veacurilor arta care a 
vrut să slujească omul, vom crea imaginile în care ceilalți oameni vor găsi hra- 


na spirituală, îndemn necontenit la depăşire”. 


+ Jon N. ŞUSALĂ — Ovidiu BĂRBULESCU, Dicţionar de artă. Termeni de atelier, Sigma, 
Bucureşti 1993. 

5 Jon N. ȘUSALĂ — Ovidiu BĂRBULESCU, Dicţionar de artă... 

* Jon N. ŞUSALĂ — Ovidiu BĂRBULESCU, Dicţionar de artă... 

7 Luigi PAREYSON, Estetica. Teoria formativitäfii, Univers, Bucureşti 1997. 

$ Pierre FRANCASTEL, Figura si locul, Univers, Bucuresti 1971. 

” Pierre FRANCASTEL, Figura si locul. 

p Eugen SCHILERU, Preludii critice, Meridiane, București 1975. 


198 DIALOG TEOLOGIC 6 (2000) 


Dar, pentru a crea imagine este nevoie de compoziţie, „modalitate specifică 
de structurare a elementelor unei opere de artă astfel încât să (se) formeze un 
ansamblu omogen, echilibrat, indestructibil, capabil să transmită privitorului 
ideea şi emoția artistului. Compoziţia include preocupări pentru selecţia, pro- 
portionarea, distribuirea şi corelarea elementelor, dar nu se reduce la o simplă 
însumare a acestora, ci vizează crearea unei unităţi coerente, în care s-a pro- 
dus o schimbare calitativă. 

Într-o asemenea totalitate diversele părți constituie şi păstrează identitatea, 
dar nu mai rămân disparate, ci par reunite printr-o forţă internă; ca atare, a 
elimina un element oarecare dintr-o compoziţie înseamnă o dezechilibrare 
până la dislocare. Ca principiu ordonator, la baza unei compoziţii figurative 
sau nonfigurative stă aproape întotdeauna contrastul!!. 


În Cina cea de Taină, contrastul, în primul rând ideatic, este evident. lisus 
Hristos se dăruie däruind pâinea şi vinul, iar Iuda, lacom, îl trădează pentru o 
insignifiantă recompensă materială; un moment de pierdere a credinţei îl su- 
pune pe Iuda forţelor negative, alunecare de altfel regretată ulterior, când plin 
de remuscare, Iuda îşi curmă singur zilele, greşind din nou faţă de Tatăl Ceresc. 

În imaginea Cinei de Taină, în acelaşi spaţiu plastic se compun antinomiile. 
Reprezentarea vizuală a lor include sublinierea unei aparente relaţii de legătură 
(sărutul prefăcut al lui Iuda dat Mântuitorului), de fapt semn de recunoaştere 
pentru prinderea lui lisus. 

Contracararea falsei unități formale a personajelor apare prin exprimarea 
disjunctiei trăirilor, prin contrastul expresiilor chipurilor, gesturilor, cromaticii, 
veşmintelor etc. În ortodoxie, frontalitatea reprezentărilor predomină, ea fiind 
modalitatea de vizualizare a sfinteniei. Profilul e pentru cei ce nu au ajuns la 
asemenea stadiu, ca şi pentru cei decäzuti. În Cina cea de Taină, sau în scena 
Sărutului, doar Iuda apare vizualizat din profil. Într-o imagine, pentru acelaşi 
timp şi spaţiu, se exprimă concomitent dar cu mijloace vizuale diferite, cinstea, 
puritatea, şi prefăcătoria, Josnicia. 

Principiul structurii este deci contrastul. Există însă compoziţii create şi pe 
analogie (nu numai pe contrast), modalităţile plastice nefiind întotdeauna sino- 
nime în acest sens cu natura şi structura subiectului reprezentat. Deci, cu alte 
cuvinte, în cadrul unei imagini, compoziţia (de la latinescul compositio — aran- 
jament, compus) este „unitate a formelor (semne iconice sau abstracte) şi a spa- 


tiilor (intervale) dintre ele”"?. 


Il Liviu LĂZĂRESCU, ed., Dicţionar de artă, I, Meridiane, Bucureşti 1995. 
1? Jon N. ŞUSALĂ — Ovidiu BĂRBULESCU, Dicţionar de artă... 

Initial, această unitate este „obținută aparent spontan, pe baza unei idei plas- 
tice de dispunere ordonatoare, în funcţie de o anumită întindere spaţială (cu 
două sau cu trei dimensiuni), de potentele expresive ale materialelor (structură 
superficială, cromatică etc.), de instrumentele şi procedeele tehnice întrebuin- 
tate, de sensibilitatea artistică, de nivelul profesionalizării artistului privind 
„gramatica” mijloacelor de expresie (de limbaj) şi tehnice, de cultură vizuală 
şi implicit de dotarea şi inteligenţa sa plastică (topologică sau tensională). 

Unitatea şi echilibrul, marile probleme ale compoziţiei sunt asigurate în 
principal de: 

— modul esenţial de organizare a spaţiului plastic prin subordonare (domi- 
nantä) sau prin coordonare ritmică, pornind de la detalii la ansamblu sau invers, 
generalizând o anumită analogie sau un anumit contrast liniar ori coloristic, 
geometria acestei dispuneri devenind, în final, „secretă”, dar expresie inerentă 
a apartenenţei artistului la una din cele două viziuni fundamentale ale imagi- 
narului; 

— valorificarea reciprocă, de vecinătate sau la distanţă, a formelor, în virtutea 
reacţiilor dintre ele, după caracterul, întinderea, poziţia sau factura tratării lor; 
tensiunile vizuale dintre ele vor asigura forța de expresie a ideii plastice de la 
care s-a pornit sau care s-a ivit pe parcursul elaborării (formării) 5. 


Este cu neputinţă să combini perfect două lucruri fără un al treilea; între ele 
(două), trebuie să existe un element de legătură. Şi nu există o legătură mai 
desăvârşită decât aceea care face — din ea însăşi şi din lucrurile pe care le 
unește — un singur şi acelaşi tot *. 


În cazul compoziţiei Euharistiei în iconografia creştină, a trăi concomitent 
în cuvânt şi imagine de pe poziţia celor care le structurează pe acestea, în- 
seamnă a transmite către cei care receptează acea creaţie a legăturii indisolubile 
dintre subiect (Euharistia), obiect (imaginea ei) şi acţiunea artistică ce le uneşte 
(compoziţia plastică). 

Asimilându-le pe toate cele enunțate, (deoarece este definită drept şi lucrare 
de artă care înfăţişează personaje reunite printr-o „acţiune comună”), compo- 
zitia religioasă, (alături de cea istorica, mitologică, de gen etc.) poate fi reali- 
zată bidimensional (grafic, pictural, decorativ) sau tridimensional (sculptural), 
până chiar la implicarea duratei şi mişcării în operă (cinetic). 


' Jon N. ŞUSALĂ — Ovidiu BĂRBULESCU, Dicţionar de artă... 
14 PLATON, Timeu, citat din Sec XX nr. 11-12 (1973) 129. 

Materialele şi mijloacele de lucru folosite determină înscrierea compozițiilor 
în una sau alta din secţiunile artelor vizuale (grafică, pictură, sculptură, arte de- 
corative, arte cinetice). Cele din registrul plastic cuprinzând realizări artistice 
de la miniatural până la monumental şi au diferențiate modalităţile de reprezen- 
tare a temei Euharistiei în funcţie de dogma căreia i se subscriu. 

De fapt, permanent, unitare în esenţă şi diversificate în aspect, liturghiile 
creştine ne exprimă aceeaşi Taină a Euharistiei prin specificurile proprii cul- 
tului ortodox şi cultului catolic. 

În aceeaşi măsură, imaginile iconografice, fiind iniţial generate de o unică 
sursă de inspiraţie, Biblia, îşi variază doar ulterior şi formal aspectul prin carac- 
teristici plastice, diversificate imagistic. 

Pentru exprimarea Euharistiei acestea rămân în structura lor constitutivă în 
relaţie cu semnificaţia Cinei de Taină, momentul ce va crea o răscruce în exis- 
tenta fizică, de om, a Mântuitorului, faţă de cea a Apostolilor, dar şi va perma- 
nentiza a sa fiintare în oricine se va împărtăşi cu Sfintele Daruri, pâinea şi 
vinul, transformate în cadrul Liturghiei în Trupul şi Sângele Mântuitorului prin 
invocarea dumnezeirii. 

„Pentru a transmite mesajul încredinţat ei de Cristos, Biserica are nevoie de 
artă. În realitate, ea trebuie să facă perceptibilă, ba chiar şi mai mult, fascinantă 
pe cât posibil, lumea spiritului, a invizibilului, a lui Dumnezeu”". 

„Manifestări ale simțului credinţei la creştini şi ale nuantelor teologiei şi ca- 
tehezei în diferite epoci din Istoria Bisericii”, operele de artă religioasă apar 
mai putin dependente de anumite canoane de reprezentare în spaţiul catolic față 
de cel ortodox. Aici, permanenta unor anume structurări iconografice, asigură 
atât continuitatea modelelor inițiale cât şi o căutare interiorizată spre aprofun- 
darea spiritualizării imaginii. Icoana se deschide înăuntru, nu înafară, nu ne 
restituie realitatea, ci o sublimează; devenind inversă, perspectiva aduce în ca- 
drul imaginii asocieri de unghiuri de vedere diferite; ca şi anonimul iconar, cel 
care se roagă şi priveşte, este atras de un spaţiu intangibil fizic, pornind de la 
„icoana nefăcută de mână”. În viziunea expusă prin imagine, credinciosul orto- 
dox păşeşte cu sufletul, datorită credinţei sale în bucuria şi lumina emanate, cu 
sfinţenie. 


15 TOAN PAULII, Scrisoare către artişti, Presa Bună, laşi 1999, 12, citat de Antonio PERERA, 
„Euharistia în arta creştină”, în Euharistia în viaţa Bisericii, ed. Wilhelm DANCĂ, ARCB, 
Bucureşti 2000, 149. 

16 JOAN PAUL II, Scrisoare către artişti. 

Este chemarea către transcendentä. Este şi diversitate în unitate, căci icoa- 
nele şi alte valori de cult au totuşi amprenta contextului şi autorilor care le-au 
realizat. 

Arta religioasă de sorginte catolică, mai apropiată de exprimările naturii 
umane, dezvoltă un registru mai extins de reprezentări vizuale; ele se situează 
în relație directă cu posibilităţile noastre de a percepe şi a reda racordurile la 
schimbările ce se produc în sens cultural-artistic. În tablourile religioase, per- 
spectiva, preponderent conică, urmăreşte să simuleze realitatea, artiştii repre- 
zentând sfintenia spre care tindem prin iluzia creată de cele ce par că pot fi 
atinse. Fiecare află în sine şi în credinţa ce îl înalță, expresia proprie pentru 
aceleaşi subiecte creştine. Totuşi unitatea polarizează diversitatea, căci oricâte 
maniere de abordare ar exista şi oricâte înţelesuri s-ar desfăşura, matricea ce le 
determină este aceeaşi. 

A ierarhiza valoric direcţiile de reprezentare iconografică, înclinând balanţa 
fie într-o parte, fie în alta, ar presupune să ignorăm istoria sau să tindem către 
uniformizare ori absorbţie şi să susţinem cu fervoare, fiecare din unghiul său 
de vedere, că adevărul vizual aparţine doar de perimetrul propriu. 

A avea receptivitate cât mai multă faţă de tot ceea ce truda omenească susti- 
nută de credinţă a realizat valoros în decursul timpurilor, a încerca să înţelegem 
şi de pe alte poziţii decât cele stricte ale unei anumite individualizări sau do- 
meniu de activitate, sunt atitudini ce pot aduce de la sine un real folos tuturor, 
iar ucenicului pictor, un cumul de cunoştinţe pentru o bază bine structurată, fa- 
vorizată de experienţe plastice multiple care oferă în continuare învätäminte 
utile tuturor celor doritori de cunoaştere. 

În acest sens vom alătura într-o succintă înşiruire informativă doar câteva 
exemplificări privind iconografia specifică Euharistiei, vizualizată în cadrul 
expunerii prin 132 de imagini grupate pe trei secțiuni: reprezentări din epoca 
paleocreştină până în contemporaneitate (înainte de schisma Bisericii şi apoi 
dintre cele aparţinând cultului catolic), reprezentări din spaţiul ortodox extraro- 
mânesc, (arta bizantină şi ecourile ei în timp), şi realizări artistice plastice 
ortodoxe şi catolice reprezentând Euharistia pe teritoriul ţării noastre. 

Referitor la reprezentările ortodoxe, conform „Erminiei picturii bizantine” 
a lui Dionisie din Furna, aflăm că se prevăd pentru Cina cea de Taină, urmă- 
toarele indicaţii: 


Casă şi |într-însa] masă cu pâini pe ea, şi blide cu bucate şi o cană cu vin şi 
un pahar lângă ea. Şi Hristos, împreună cu [cei doisprezece] apostoli, şezând 
la masă. Şi înspre partea stângă, la pieptul Lui, fiind culcat loan, iar înspre 

partea cea dreaptă, Iuda (fără nimb) întinzându-i mâna la blid şi uitându-se 
către Hristos. 


Prevăzute la ciclul Patimilor aceste lapidare fraze nu presupun detalii con- 
form cărora s-ar induce o eventuală îngrădire privind felul reprezentării plas- 
tice. Prin tradiţie însă, modelele devenind scenele din perioadele de glorie ale 
artei bizantine, s-au copiat respectivele exemple, deoarece canoanele Bisericii 
Ortodoxe indicau menţinerea lor. 

În Dicţionarul Noului Testament, pr. dr. loan Mircea menţionează că „Cina 
cea de Taină” sau „Cina Domnului” este ultima masă sau cina luată de Iisus 
Mântuitorul cu ucenicii Lui, înainte de Pastile ludeilor şi înainte de a fi vândut, 
prins şi răstignit”. La această cină (diferită de celelalte nouă enunțate în Biblie), 
„Satana a pus în gând lui Iuda să-şi vândă învățătorul” (n 13,2-4). 

Privitor acum la reprezentările vizuale, ca temă de observaţie putem alege 
felul şi poziţiile în care apare Iuda în iconografia ortodoxă şi în cea catolică. 

În Dicţionarul de teologie ortodoxă, pr. prof. dr. lon Bria remarcă faptul că 
„Euharistia reactualizează jertfa unică a Noului Legământ, adusă odată pentru 
totdeauna de Marele Arhiereu lisus Hristos, care nu a cruțat viaţa Sa, ci S-a dat 
pret de răscumpărare pentru noi” (Evr 8,6; 9,24-25; Col 1,4), „ca un miel nevi- 
novat spre junghiere S-a dus”, „jertfa Sa are nu numai un aspect restaurator, de 
răscumpărare, ci reprezintă trecerea de la moarte la viaţă, «de la neființă la 
ființă» (sfântul loan Hrisostom). De altfel, Euharistia nu se celebrează în ziua 
instituirii ei (Sfânta şi Marea Joi), înainte de răstignire, ci în ziua Învierii ca 
reträire a Paştelui Noului Testament”. Toate acestea explică nedramatismul 
tratării plastice a Cinei de Taină, reprezentările ei nefiind realizate cu contraste 
tensionante şi dinamică evidentă a compoziţiei. Aspectele Cinei de Taină chea- 
mă mai degrabă către introspectie, către meditaţie, închizând compoziţia spre 
exterior şi conducând atenţia către Iisus Hristos ce devine astfel centrul compo- 
zitional, indiferent de localizarea sa în cadrul lucrării. Astfel, sunt de asemenea 
de observat realizările ortodoxe şi catolice ale Cinei de Taină, pentru că pozi- 
tionarea şi tratarea plastică a Mântuitorului oferă un context larg consideratiilor 
stilistice. 

În acest sens, în Iconografia artei bizantine şi a picturii feudale româneşti, 
regretatul şi reputatul istoric de artă şi om de cultură I.D. Ştefănescu, arată că 
izvorul reprezentărilor Euharistiei „e în evanghelia lui Matei” (26,20-20). 

Evanghelistul Marcu povesteşte rezumat lucrurile în capitolul 24 (17-26). 
Luca dezvoltă povestirea în capitolul 22 (7-25). loan descrie spălarea picioa- 
relor înaintea Cinei, şi stăruie asupra denuntärii trădării lui Iuda de către lisus. 

Din evanghelia lui Matei s-a inspirat pictorul din Sant’ Apollinare Nuovo 
(Ravenna, sec. al VI-lea). Masa în formă de potcoavă, este încadrată pe laturi, 
în faţă şi pe primul plan, de o balustradă scundă (cancel) sculptată, se pare, în 
marmoră. E acoperită de o pânză brodată şi poartă un vas cu doi peşti. Hristos, 
cu capul încins de nimbul cruciger şi înveşmântat în mantie antică se vede 
aşezat în stânga mesei, la locul de cinste „in cornu dextro”. 

Apostolii, rânduiti îndărătul lui Cristos şi de cealaltă parte a mesei, stau pe 
jumătate culcati, ca şi Cristos, potrivit modei antice. Cristos vorbeşte; gestul lui 
subliniază înţelesul cuvintelor prin care denunţă trădarea lui Iuda; pictat „in 
cornu sinistro” acesta îşi ascunde faţă. Apostolii uimiti s-au tulburat adânc, 
privesc spre Cristos sau spre luda. Din secolul al IX-lea până în secolul al XV- 
lea, în răsăritul şi apusul Europei, masa e pictată rotundă. Cristos ține în mână 
o pâiniţă rotundă şi uneori un potir. Bizantinii îl arată pe trădător, potrivit rela- 
tării Evangheliei, cu mâna în farfurie; în Răsărit, acesta vorbeşte. În sec. al 
XIV-lea şi al XV-lea ne întâmpină inovațiile. Apostolii sunt în jurul mesei, iar 
Cristos e în mijlocul apostolilor”. 

În Învierea şi Icoana, Michel Quenot aminteşte de „legătura indisolubilă 
între Cină şi Euharistie. Hristos, care apoi S-a înălțat la cer şi şade de-a dreapta 
Tatălui este acelaşi cu cel ce astăzi îşi dă trupul Său ca hrană. Această unitate 
iese în evidenţă în iconografia care, în armonie cu textele liturgice, se dezvoltă 
începând cu sec. al VI-lea pentru a-şi atinge deplina maturitate după criza ico- 
noclastă, în perioada dintre sec. al IX-lea şi al XI-lea”. Pe perete, de multe ori, 
compoziţia Cinei de Taină se adaptează arhitectonicii existente; conform inclu- 
derii în programul iconografic, scena apare astfel încadrată în dreptunghiuri şi 
semicercuri sau chiar în sferturi de cerc. Într-un asemenea ultim format se 
structurează şi întreg subiectul compoziţiei Euharistiei realizat în tehnica fres- 
cei pe la 1106 în Biserica Maica Domnului din Asinos, Cipru. 

Şi-aici lisus Hristos este plasat în stânga, în zona cea mai extinsă pe înăl- 
time; cu dreapta, Mântuitorul binecuvântează iar în mâna stângă ţine un ro- 
tulus. Pe masa semicirculară, precum un ochi imens deschis spre cer, se află un 
peşte enorm într-un vas supraînältat (cu picior), două pocale mici de o parte şi 
de alta şi treisprezece pâinişoare pentru toţi cei dimprejurul mesei. Iuda e cu 
mâna întinsă peste masă, iar apostolii formează cu busturile lor un şir semi- 
circular ca parte dintr-un inel, ce porneşte dinspre nimbul Mântuitorului şi se 
întoarce tot spre El, prin cei doi apostoli figurati în poziţie şezândă, la baza 
mesei, în dreapta. 

E de remarcat şi frontalitatea fetelor tuturor, cu excepția celei a lui Iuda, care 
apare din profil, fapt ce denotă neprimirea sfinteniei de către acesta. 

Alteori, într-o icoană din sec. XV-XVI, provenită de la Catedrala Sfânta 
Sofia din Novgorod, scena Cinei de Taină este doar un sfert dintr-un întreg an- 
samblu compozițional care reuneşte în acelaşi cadru Spălarea picioarelor apos- 
tolilor, Rugăciunea din grădina Ghetsemani şi Prinderea lui lisus de către os- 
taşi. Înscrisurile ample, evidente, echilibrează cromatic circuitul roşului în 
întreaga suprafaţă a icoanei, realizată atât prin contraste valorice (deschisuri şi 
închisuri) şi cromatice (nuanţe reci şi calde) cât şi prin cele care pun în evidenţă 
formele faţă de fond, opunând suprafeţele vibrate grafic - decorativ celor cal- 
me, unghiularitätilor, curbelor, ca şi poziţii şi atitudini ale persoanelor sfinte re- 
prezentate. 

Înscrisă în secţiunea superioară şi din dreapta a icoanei, Cina cea de Taină, 
îl prezintă pe Mântuitor cum închide dinspre dreapta cadrul scenei, fiind ori- 
entat dintr-o poziție şezândă, dar extinsă frontal, către masa albă, în formă de 
elipsă. 

Pe ea se află două cupe mari, diferenţiate ca formă. Cupa pe rotunduri are 
bucăţile de pâine spre care se apleacă Iuda. Cupei de formă hexagonală i-ar co- 
respunde vinul. Apostolii, stând apropiaţi, înconjoară de jur împrejur masa, cei 
din plan apropiat discutând doi câte doi. Apostolii din plan secund păstrează 
aceleaşi proporţii, nu sunt micsorati conform unei reale perceperi ce se repre- 
zintă de obicei prin perspectiva conică. Ca şi în alte icoane ale ortodoxiei întâl- 
nim aici perspectiva inversă, atât în cazul obiectelor (care se reduc în plan apro- 
piat şi se măresc în adâncime) cât şi al fundalului arhitectonic. 

În partea superioară a scenei, înscrisul, ca o punte între construcţii diferite, 
preia parcă din ornamentica motivului decorativ aflat la marginea mesei. Având 
doar aceste două exemple, o frescă şi o icoană în care lisus apare cu acelaşi 
nimb cruciger la o distanţă de trei - patru secole, se poate observa deja că repre- 
zentările canonice ale ortodoxiei nu sunt nici pe departe închistate în aspecte 
imuabile, loc de creativitate artistică existând chiar şi atunci când anumite sche- 
me se cer respectate. 

Nu ne-am propus de fapt o detaliere a modalitätilor prin care compoziţiile 
se structurează într-un fel sau altul, ci doar o privire de ansamblu asupra dife- 
rentierii aspectelor pe care acestea le dobândesc deşi respectă o sursă identică. 
Cina cea de Taină apare în ortodoxie figurată şi în tehnici diverse de tratare 
plastică, de la miniaturi şi ilustraţii pe hârtie sau broderii pe textile liturgice, la 
icoane pe lemn şi sticlă, reliefuri în piatră, marmoră, fildeş, lemn etc. şi repre- 
zentări murale în mozaic, frescă sau tempera. 

Şi în spaţiul occidental, catolic, tehnicile sunt diversificate, adăugându-se 
desenelor şi tablourilor religioase nota distinctă a vitraliilor şi sculpturilor în 

relief înalt sau ronde-bosse. Astfel, stilurile clasice ale istoriei artei din mediul 
european sunt fructificate rând pe rând pentru a fi prezentat (cu mijloacele fie- 
cărui timp, deci cu atributele contemporaneitätii istorice) un moment devenit, 
pentru credincios, peren prin semnificaţie. 

Indiferent că Cina cea de Taină este o realizare artistică plastică ortodoxă 
sau catolică, imaginea şi compoziţia ei sunt precum pâinea şi vinul în Euha- 
ristie, reînviind de fiecare dată în sufletele credincioşilor ce privesc (când sunt 
primite cu inima largă şi bucuria împărtăşirii cu ele). 

A admite ca valabil doar un specific sau altul de reprezentare, ar apărea ca 
şi cum în arta religioasă am căuta să structurăm ierarhii valorice nu după gradul 
de realizare plastică, ci după natura şi felul de exprimare al credințelor. 

Datorită faptului că, indiferent de religie, imaginile de reprezentare apelează 
la aceleaşi elemente de limbaj plastic, din punctul de vedere al compunerii 
acestora se urmăreşte rezolvarea artistică plastică în conformitate cu sursa idea- 
tică declanşatoare şi nu doar atuurile teoretice diferențiate dogmatic. 

În Descoperirea picturii (Arta de a înţelege), vol. II, René Berger observă 
că „Cina cea de Taină” (lucrată pe la mijlocul sec. al XV-lea pentru Biserica 
Saint Pierre din Louvain, de Thierry Bouts), 


propune exemplul unui tablou centrat pe un „triunghi de sprijin”. Axa me- 
diană trece exact prin cărare, nas, gât şi degetul cel mare al lui Hristos, pentru 
a traversa prin (h)ostia pe care o ţine în mâna stângă. De o parte şi de cealaltă 
se echilibrează cele două jumătăţi ale triunghiului la care unul din vârfuri este 
capul lui lisus, capul celor doi apostoli în primul plan formând celelalte două. 
Acest triunghi este la rândul său înfăşurat de un al doilea, mai mare, a căror 
două părţi se întind pe al doilea rând; masa figurează un al treilea, interme- 
diar, căruia îi corespunde, în sens invers, cel al tavanului. 

Această dispunere are ca prim efect să stabilească „puncte de tensiune privi- 
legiate”. În triunghiul centrat al Cinei, atenţia noastră se îndreaptă dintr-o 
dată înspre cele trei vârfuri care formează capul lui lisus şi cele ale aposto- 
lilor. Cât despre acest triunghi, el determină chiar prin poziţia sa, o ierarhie 
care nu ţine de demnitatea respectivă a personajelor, ci ţine de „locul geo- 
metric” pe care îl ocupă. 

Când triunghiul este dispus astfel, este uşor de constatat că în vârful A, unde 
ne îndreptăm spontan şi în raport cu el, noi neglijăm relativ celelalte două, 
fără îndoială din cauza simetriei lor. Or, acest traseu nu există în mod efectiv 
în operă; cel mult putem spune că figura sa ne este sugerată, imaginaţia noas- 
tră este aceea care o construieşte. Totuşi, să ne ferim a crede că este cu totul 
imaginară, în sensul arbitrar, pentru că, plecând de la indicaţiile dorite de 
artist, noi suntem determinaţi să îl construim. Ca dovadă, nu este posibil să-i 

substituim o circumferință, un oval sau o altă figură. Deci „formele prin 
viaţă”. Nici obiecte, nici imagini de obiecte, formele datoresc existenţa lor 
condițiilor plastice create de artist şi pe care spectatorul le realizează în con- 
tul său luând cunoştinţă de operă. 


Analize de genul acesta se pot desfăşura (şi detalia) la orice reprezentare a 
Cinei de Taină, indiferent de proveniența ei. De exemplu, pentru structura con- 
structiv - compozitionalä a lucrării lui Leonardo da Vinci, (realizare murală cu 
vicisitudini tehnice, îndelung restaurată), reputați specialişti au prezentat mul- 
tiple consideraţii pe marginea schemelor geometrice ce se pot deduce şi vizua- 
liza. Ar fi necesară o expunere aparte pentru a apărea evident faptul că pictura 
nu este nici pe departe rezultatul doar al notatiilor spontane, intuitive, ci presu- 
pune de atâtea ori şi elaborări îndelungate, tatonate metodic, spre căutări ale 
exprimării perfecțiunii, (din jurul nostru şi din noi), prin mijloace plastice 
tradiționale sau novatoare, tehnic şi stilistic (ex. Arta ortodoxiei şi catolicis- 
mului etc.). 

Astfel, chiar fără a considera tema Cinei de Taină de pe poziţii direct geo- 
metrizante, I. D. Ştefănescu (în opera citată) ne aminteşte că monumentele de 
la Athos ne arată compoziţii şi interpretări diferite. La Protaton, masa e în 
formă de potcoavă; apostolii sunt aşezaţi de cealaltă parte a ei, lăsând liberă 
faţa. Cristos e în mijlocul lor, cu faţa spre privitor; ridică mâna şi denunţă pe 
trădător; loan e în stânga lui; luda întinde mâna spre farfurie. 

La Chilandari, scena e în absida principală; masa e rotundă, deşi pare ovală, 
şi aminteşte sigma (numele literei greceşti S); Cristos la mijloc, şi în picioare, 
ține un rotulus înfăşurat (cu mâna stângă) şi ridică mâna dreaptă. Iuda întinde 
mâna în farfurie. Compoziţia din Mănăstirea Vatopedi cuprinde o masă ro- 
tundă; apostolii sunt aşezaţi jur împrejurul ei, iar Cristos, în stânga, e întors 
spre privitor. În catoliconul Lavrei, cina pictată pe bolta braţului de apus al 
crucii, în naos, reproduce modelul din Chilandari. Mâna dreaptă a lui Cristos 
se sprijină însă pe spatele lui Ioan. 

În Bulgaria, Cina e în naos, printre praznice. La Boiana, îndărătul mesei 
semicirculare, Cristos stă în stânga; loan se sprijină pe el; Petru e zugrăvit în 
colţul din stânga; Iuda, în mijlocul apostolilor, întinde braţul şi se läteste pe 
masă silindu-se să atingă vasul cu mâncare. 

La Zemen, Cina e legată de Euharistie şi se vede pe peretele de miazăzi al 
absidei principale. La Berende, Kolotino, Bobosevo şi Poganovo, e alături de 
spălarea picioarelor (în naos), în registrul patimilor. 


ESEU DESPRE COMPOZIȚIA IMAGINII EUHARISTIEI 207 


În Biserica domnească Sfântul Nicolae din Argeş, „Cina cea de Taină” este 
înlocuită pe peretele absidei principale de „Cina de la Emaus”. 

În majoritatea monumentelor din Tara Românească, la Cozia, Snagov, para- 
clisul bolnitei de la Cozia, Govora, Hurezu etc., este zugrăvită în zona pati- 
milor pe un perete al naosului. Câteodată nu se vede deloc. 

În Moldova, în sec. al XV-lea şi în prima jumătate a celui următor, la sfântul 
Nicolae din Dorohoi, Bălineşti, Dobrovăț, Popäuti, Humor, Moldoviţa, masa 
e în formă de sigma şi apostolii rânduiti de cealaltă parte a ei, lăsând faţa liberă. 

Cristos pictat „in cornu dextero”, e în picioare sau stă jos. În Bisericile 
Voroneţ, Sfântul Dumitru din Suceava şi Suceviţa, masa e rotundă. Iconografia 
„Cinei celei de Taină” este de ordin „istoric” sau liturgic. În cel dintâi caz, 
scena apare în naos, printre praznice sau în zona patimilor. Pictorul urmează 
povestirea lui Matei. În cel de-al doilea, tema este zugrăvită în absida princi- 
pală. Artiştii pun în evidenţă Euharistia luând drept temei cuvintele pronunţate 
de Hristos. Acestea au trecut în canonul liturgic. Cu acest titlu „Cina cea de 
Taină” ornează emiciclul, alături de portretul Mariei „Sfânta masă a pâinii celei 
Cereşti”. Forma mesei, sigma (potcoavă), rotundă sau rectangulară, fiindcă o 
întâlnim înfăţişată şi în acest fel în Orient, Occident şi câteva monumente târzii 
din Ţările Române, obligă pe artişti să schimbe şi ordinea comesenilor. În anti- 
chitate, locurile de onoare la masa în formă de „sigma” erau la capete, „in 
cornu dextero”, întâiul; „in cornu sinistro”, al doilea. Cristos, aşezat la origine 
„in cornu dextero” este pictat mai târziu în mijlocul apostolilor, ca faţa spre 
privitor. Locul al doilea, „in cornu sinistro” a fost dat la început lui Petru, apoi 
lui Toma sau loan. Acesta din urmă aşezat mai totdeauna, începând din secolul 
al IX-lea sau al XII-lea, lângă Cristos, îşi culcă uneori capul pe pieptul lui. 

Este interesant să amintim că pictorii cretani, moştenitori ai tradiţiei con- 
stantinopolitane, n-au admis această atitudine. Gest intim şi familiar (loan spri- 
Jinindu-se pe pieptul lui Cristos) a fost evitat cu grijă şi de pictorii sârbi din sec. 
al XIV-lea. În Țările Române, tradiţia cretană şi sârbească a fost urmată în 
multe monumente. Întâlnim însă şi excepţii şi cunoaştem exemple în care loan 
doarme. Apar în artele somptuoase, la sfârşitul sec. al XVI-lea şi în primii ani 
ai celui următor. Cristos ţinând în mâini o pâine rotundă şi uneori potirul, atestă 
intenţia de a stărui asupra Euharistiei. Această idee, de origine orientală şi cu- 
rentă în Apus (începând din sec. al IX-lea), este în legătură cu problema litur- 
gică a Euharistiei. În lumea ortodoxă a Răsăritului pâinea şi vinul devin „trupul 
şi sângele Domnului” în urma rugăciunilor canonului şi chemării Sfântului 
Duh, care se pogoară asupra lor (epicleza). Biserica latină socoteşte cuvintele 
pronunțate de Cristos la Cina cea de Taină drept temei si pricină a „prefacerii 

pâinii şi vinului”. Înrâuriri apusene venite direct prin meşteri lombarzi şi 
germani din Transilvania sau, indirect, prin mijlocirea muntelui Athos, au 
introdus doctrina latină în ilustrațiile picturale din câteva monumente româneşti 
(din Moldova în special). 

În arta religioasă întâlnim diverse situaţii de transgresiune a mijloacelor 
plastice şi influențelor stilistice de coabitare a lor pe aceleaşi teritorii de inter- 
pătrundere şi adaptare la cerinţele estetice ale unor perioade, ca şi de menţinere 
fermă a unor subiecte şi canoane de vizualizare. Ultima specificare, caracteris- 
tică îndeosebi ortodoxiei poate fi considerată doar pe jumătate îndeplinită (res- 
pectarea temei sau subiectului religios), atunci când (precum cazul icoanelor 
pe sticlă din Transilvania sec. XVIII-XIX), din diverse motive, întemeiate înde- 
osebi pe situaţia istorică, se observă derogări de la respectarea canoanelor de 
reprezentare imagistică. În acest caz putem reaminti de icoanele pe sticlă din 
Transilvania sec. XVIII-XIX care, cumulând spontaneitatea tratării plastice cu 
expresivitatea indusă de trăirea religioasă, chiar dacă par de o factură naivă, 
devansează cu destul timp înainte, aspecte ce vor deveni specifice unor repre- 
zentanti şi curente de avangardă ale sec. al XX-lea (ex. Matisse, fovismul, ex- 
presionismul). 

Mai trebuie să specificăm că, indiferent de suport si localizare, atât icono- 
grafia ortodoxă cât şi cea catolică prezintă adaptări la dimensiunile şi formele 
cadrelor (suprafeţelor) care includ tema Euharistiei. Vizualizată miniatural, 
mediu sau monumental, scena Cinei de Taină îşi păstrează în mare parte acele 
structurări determinate de coordonate ideatice similare, variind doar formal 
unele detalii de ordin plastic, în funcţie de mărimea şi natura suprafeţei pe care 
apare. Apoi, aspectele de stil sunt în conformitate cu timpul şi localizarea geo- 
grafică, şcolile de pictură şi maeştrii care, concomitent menţin tradiţia şi îm- 
bogätesc creativ reprezentările prin imagini ale Euharistiei. Privitor la acestea 
am menţionat pe larg din scrierile reputatului istoric de artă şi distinsului om 
de cultură I. D. Ştefănescu, şi ca un omagiu postum faţă de truda sa îndelungată 
şi profundă de a analiza, compara şi prezenta aspectele artei religioase de pe tot 
cuprinsul Europei. Prin anii '80, la o vârstă destul de înaintată (cam 9 decenii), 
a revenit în ţară. La Iaşi, în organizări ad-hoc, cu evidenta sa erudiție şi dăruire 
spirituală, omul planetei Pământ, I. D. Ştefănescu, a mai reuşit să încânte de 
câteva ori, pe cei ce l-au audiat, cu o prea scurtă serie de conferinţe raportate 
la civilizație şi cultură în Europa, la valorile noastre, la credinţa creştină, la 
exemplul universalitätii operelor de artă alimentate de acumulările străbune. 
Chiar fără suportul imaginilor, cuvintele sale deveneau adevărate fresce cine- 
tice în ochii interiori sau ochii minţii asistenţei. Darul ilustrului român ne 

readuce în gând darul Euharistiei şi faptul că valoarea bunurilor culturale se 
transmite de la generaţie la generație numai dacă există credinţa în continuarea 
împărtăşirii cu ele. Asemenea act are însă nevoie nu numai de o conservare şi 
restaurare a suprastructurii ideatice, ci şi a infrastructurii, a materiei, „vehi- 
culul” de includere şi transport al spiritualității, prin artă. 

Résumé 


L'exposition „Essai sur la composition de l’image de l’Eucharistie”, par 
lectrice Dominte G. Merisor, a pour finalité, en base de la rélévation des 
aspects visuale du ,, Dernier dîner”, un discret plaidoyer pour une approche 
artistique des oeuvres d'aspect religieux. 

A partir d'une bibliographie de spécialité, par la definition et l'association 
des motivations ,, Eucharistie”, ,,image”, ,, composition” on observe les si- 
tuations de coexistence et détermination réciproque de l'infrastructure 
physique, matérielle et de la suprastructure idéatique et sensible des réali- 
sations artistiques orthodoxes et catholiques. En ce qui concerne la représen- 
tation du thème du „Dernier dîner”, conformément aux appréciations de 
remarquables théoriciens et historiens de l’art, on expose des considérations 
d'ordre stylistique-composition en réalisant de la sorte un périple succint des 
caractéristiques plastiques qui approchent ou differencient les images de 
l’Euchariste. La présentation théorique est complétée par les 132 exemplifi- 
cations visuelles, adnotées d'explications et groupées en 3 sections: de 

l’époque paléochrétienne jusqu'à l’époque contemporaine (à l’accent sur les 
représentations initiales et antérieures au Schisme de l’Église, puis sur celles 
souscrivant au catholicisme), des représentations de l’orthordoxie dans l’es- 
pace extraroumain (l’art byzantin à échos multiples dans le temps et les- 
pace) et des images de l’Eucharistie chez les Roumains (miniatures, icônes 
sur bois et verre, peinture murale). 

L'aire d'extension des solutions techniques détaillent simultanément les 
échelles de visualisation (du miniatural, à travers les dimensions moyennes, 
au monumental) du „Dernier Dîner” et d'autres scènes à caractère eucharis- 
tique (images sur support en papier, bois, verre, matériaux textiles, pierre, 
murs etc.). 

En tant que permanence unitaire dans la diversité des représentations, les 
éléments de language plastique, tels les letters se structurant en mots, font, 
en fait, visible la possibilité d'observer les correspondances plastiques bien 
que les aspects visuels de l’ensemble du „Dernier Dîner” apparaissent 
formallement différenciés dans l'Orthodoxisme et dans la Catholicisme. 
La perspective renversée et celle conique n 'en sont que deux exemples qui, 
théologiquement et plastiquement, particularisent d’une manière tout à fait 
évidente l’art religieux oriental et occidental européen. Par la suite, les 
structurations constructivo-compositionnelles, comprenant le large registre 
de l’image entière, apparaissent dans des situations ressemblantes, influentes 
et transferrantes mais aussi différentes du point de vue conceptuel. 

Toute la présentation, y compris une détaillée description compositionnelle 
des travaux de référence de l’espace orthodoxe tout comme de celui catho- 
lique, se constitue, en fait, dans une argumentation en faveur de la percep- 
tion et de la considération de la valeur du message plastique qui exprime 
visuellement le message théologal; cette présentation est en même temps un 
plaidoyer pour qu'on s 'assume le maintien, la conservation et la restauration 
dans le secteur du patrimoine, de toutes ces réalisations artistiques, quelle 
que ce soit la confession qui les a créées, afin d'offrir aux générations à 
venir, l'exemple des racines dans l'absence duquel, celles-ci ne bénéfi- 
cieraient plus d'un devenir valoriquement orienté (l'exposition video ,, No- 
tions generales de la conservation des icones” par restaurateur Onica 
Stelian). 


